ΠΕΡΙΕΧΟΜΕΝΑ
ΑΠΟΦΑΣΕΙΣ
Αντιστοίχιση υφισταμένων κλάδων, δεσμευμένων προς πλήρωση με διορισμό οργανικών
θέσεων του Υπουργείου Παιδείας, Θρησκευμάτων και Αθλητισμού, όπως προβλέπονται στο
π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31), με τους οριζόμενους στο π.δ. 85/2022 (Α’ 232) νέους κλάδους
και ειδικότητες.
Χορήγηση άδειας Κέντρου Διά Βίου Μάθησης
(Κ.Δ.Β.Μ.) του ν.  4763/2020 (Α’  254) στο νομικό
πρόσωπο με την επωνυμία «TECH PRO ACADEMY
ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» και με τον
διακριτικό τίτλο «ΚΕΝΤΡΟ ΔΙΑ ΒΙΟΥ ΜΑΘΗΣΗΣ ΚΒΔΜ TECH PRO ACADEMY».
Έγκριση κανονιστικής απόφασης περί ρύθμισης
των όρων και προϋποθέσεων προκήρυξης θέσεων και διαδικασίας επιλογής μελών Ειδικού Τε-
χνικού Εργαστηριακού Προσωπικού (ΕΤΕΠ) της
ΑΣΠΑΙΤΕ.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπ’ αρ. 4635/
28-01-2025 πράξη του Πρύτανη του Εθνικού Μετσόβιου Πολυτεχνείου που δημοσιεύθηκε στην
Εφημερίδα της Κυβερνήσεως (Β’ 631).
ΑΠΟΦΑΣΕΙΣ
Αριθμ. 28878/Γ1
(1)
Αντιστοίχιση υφισταμένων κλάδων, δεσμευμένων προς πλήρωση με διορισμό οργανικών θέ-
σεων του Υπουργείου Παιδείας, Θρησκευμάτων και Αθλητισμού, όπως προβλέπονται στο
π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α’ 31), με τους
οριζόμενους στο π.δ. 85/2022 (Α’ 232) νέους κλάδους και ειδικότητες.
Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΑΝΘΡΩΠΙΝΟΥ ΔΥΝΑΜΙΚΟΥ ΤΟΥ ΥΠΟΥΡΓΕΙΟΥ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 52 του ν. 4830/2021 «Νέο πλαίσιο για
την ευζωία των ζώων συντροφιάς-Πρόγραμμα ’’AΡΓΟΣ”
και λοιπές διατάξεις» (Α’ 169),
β) του άρθρου 109 του ν. 4622/2019 «Επιτελικό κράτος:
οργάνωση, λειτουργία και διαφάνεια της Κυβέρνησης,
των κυβερνητικών οργάνων και της κεντρικής δημόσιας
διοίκησης» (Α’ 133),
γ) των παρ. 1 και 2 του άρθρου 13 και του άρθρου 15 του
π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο-Κλαδολόγιο)» (Α’ 232),
δ) του π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
2 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1586
02.04.2025 20:34:42
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1586/02.04.2025
ε) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
στ) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
ζ) του π.δ. 77/2023 «Σύσταση Υπουργείου και μετονομασία Υπουργείων Σύσταση, κατάργηση και μετονομα-
σία Γενικών και Ειδικών Γραμματειών-Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130),
η) του π.δ.79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
2. Την υπό στοιχεία 15622/Γ1/10-02-2023 (Β’ 896, ΑΔΑ:
ΨΛΝΜ46ΜΤΛΗ-Ο42) πράξη αντιστοίχισης των υφισταμένων κλάδων και ειδικοτήτων του Οργανισμού του
τότε Υπουργείου Παιδείας και Θρησκευμάτων με τους
οριζόμενους στο π.δ. 85/2022(Α’ 232) νέους κλάδους
και ειδικότητες, ιδίως κατά το μέρος που αφορά τις δεσμευμένες προς πλήρωση με διορισμό οργανικές θέσεις
των κλάδων ή/και ειδικοτήτων που περιλαμβάνονται
στα άρθρα 70-73 του π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α’ 31) οι
οποίες περιλαμβάνονται στους πίνακες αντιστοίχισης
του Παραρτήματος Β’ του π.δ. 85/2022 και οι οποίες ΔΕΝ
ΑΝΤΙΣΤΟΙΧΙΖΟΝΤΑΙ σύμφωνα με το π.δ. 85/2022 και την
υπό στοιχεία ΔΙΠΑΑΔ/ΠΡΟΣ/429/οικ.20353 εγκύκλιο μέχρι την πλήρωσή τους.
3. Την υπό στοιχεία 102760/Γ1/10-09-2024 απόφαση
διορισμού σε κενές οργανικές θέσεις κατηγορίας ΤΕ μόνιμου προσωπικού στο Υπουργείο Παιδείας, Θρησκευ-
μάτων και Αθλητισμού (Κ.Υ.), η οποία δημοσιεύθηκε στο
ΦΕΚ Γ’ 2992 (ΑΔΑ: 9ΡΓΥ46ΝΚΠΔ-3ΝΛ).
4. Την υπό στοιχεία 90631/Γ1/06-08-2024 απόφαση
διορισμού σε κενές οργανικές θέσεις κατηγορίας ΠΕ μόνιμου προσωπικού στο Υπουργείο Παιδείας, Θρησκευ-
μάτων και Αθλητισμού (Κ.Υ.), η οποία δημοσιεύθηκε στο
ΦΕΚ Γ’ 2562 (ΑΔΑ: 6ΤΞ046ΝΚΠΔ-6ΔΣ).
5. Το γεγονός ότι, βάσει του οριστικού πίνακα διοριστέων, κατηγορίας Τεχνολογικής (ΤΕ) Εκπαίδευσης
(Γ’  1711/2024), κατόπιν της υπό στοιχεία 2ΓΒ/2023
Προκήρυξης (Α.Σ.Ε.Π. 31), και δυνάμει της υπό στοιχεία
102760/Γ1/ 10-09-2024 (Γ’ 2992, ΑΔΑ: 9ΡΓΥ46ΝΚΠΔ3ΝΛ) απόφασης της Προϊσταμένης της Γενικής Διεύθυν-
σης Ανθρώπινου Δυναμικού, της υπό στοιχεία 114070/
Γ1/02-10-2024 όμοιας παράτασης ορκωμοσίας, ανέλαβε
υπηρεσία στο Υ.ΠΑΙ.Θ.Α. - Κεντρική Υπηρεσία, μία (1)
δόκιμη υπάλληλος σε οργανική θέση κλάδου ΤΕ Πληροφορικής και της υπό στοιχεία 116916/Γ1/07-10-2024
όμοιας παράτασης ορκωμοσίας, ανέλαβε υπηρεσία στο
Υ.ΠΑΙ.Θ.Α. - Κεντρική Υπηρεσία, ένας (1) δόκιμος υπάλληλος σε οργανική θέση κλάδου ΤΕ Διοικητικός - Λογιστικός.
6. Το γεγονός ότι, βάσει του οριστικού πίνακα διοριστέων, κατηγορίας Πανεπιστημιακής (ΠΕ) Εκπαίδευ-
σης (Γ’ 984/2024), κατόπιν της υπό στοιχεία 3Κ/2022
Προκήρυξης (Α.Σ.Ε.Π. 37) και δυνάμει της υπό στοιχεία
90631/Γ1/ 06-08-2024 (Γ’ 2562, ΑΔΑ: 6ΤΞ046ΝΚΠΔ-6ΔΣ)
απόφασης της Προϊσταμένης της Γενικής Διεύθυνσης
Ανθρώπινου Δυναμικού, και των υπό στοιχεία 108276/
Γ1/20-09-2024, 108297/Γ1/20-09-2024, 108974/Γ1/2309-2024, 111962/Γ1/27-09-2024 και 120771/Γ1/15-10-
2024 όμοιων παράτασης ορκωμοσίας, ανέλαβαν υπηρεσία στο Υ.ΠΑΙ.Θ.Α.-Κεντρική Υπηρεσία, πέντε (05)
δόκιμοι υπάλληλοι σε οργανικές θέσεις κλάδου ΠΕ
Διοικητικός-Οικονομικός,
7. Την υπό στοιχεία Φ.1/Γ/139/28531/Β1/13-03-2025
εισήγηση του Προϊσταμένου της Γενικής Διεύθυνσης
Οικονομικών Υπηρεσιών (ΓΔΟΥ), σύμφωνα με την
οποία από την παρούσα πράξη δεν προκαλείται επιπλέον δαπάνη σε βάρος του τακτικού προϋπολογισμού
του Υπουργείου, τρέχοντος έτους και επόμενων ετών,
στο πλαίσιο του ΜΠΔΣ, σύμφωνα με το άρθρο 24 του
ν. 4270/2014 (Α’ 143), αποφασίζουμε:
Την αντιστοίχιση των υφισταμένων κλάδων των κάτωθι οργανικών θέσεων προσωπικού με σχέση εργασίας
δημοσίου δικαίου, που είχαν δεσμευτεί προς πλήρωση
με διορισμό, όπως προβλέπονται στο π.δ. 18/2018 «Οργανισμός Υπουργείου Παιδείας, Έρευνας και Θρησκευ-
μάτων» (Α’ 31), με τους οριζόμενους στο Παράρτημα Β’
του π.δ. 85/2022 (Α’ 232) νέους κλάδους και ειδικότητες,
ως ακολούθως:
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
ΚΑΤΗΓΟΡΙΑ T.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ π.δ. 85/2022
ΚΛΑΔΟΣ
Αριθμός θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός θέσεων
ΤΕ ΠΛΗΡΟΦΟΡΙΚΗΣ
ΤΕ ΠΛΗΡΟΦΟΡΙΚΗΣ
ΤΕ ΠΛΗΡΟΦΟΡΙΚΗΣ
(SOFTWARE - ΗARDWARE)
ΤΕ ΔΙΟΙΚΗΤΙΚΟΣ ΛΟΓΙΣΤΙΚΟΣ
ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ
ΚΑΤΗΓΟΡΙΑ Π.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ π.δ. 85/2022
ΚΛΑΔΟΣ
Αριθμός θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός θέσεων
ΠΕ ΔΙΟΙΚΗΤΙΚΟΣ ΟΙΚΟΝΟΜΙΚΟΣ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1586/02.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 14 Μαρτίου 2025
Η Προϊσταμένη της Γενικής Διεύθυνσης
ΙΩΑΝΝΑ ΧΡΗΣΤΟΥ
Ι
Αριθμ. 29393/Κ6
(2)
Χορήγηση άδειας Κέντρου Διά Βίου Μάθησης
(Κ.Δ.Β.Μ.) του ν. 4763/2020 (Α’ 254) στο νομικό
πρόσωπο με την επωνυμία «TECH PRO ACADEMY
ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» και με τον
διακριτικό τίτλο «ΚΕΝΤΡΟ ΔΙΑ ΒΙΟΥ ΜΑΘΗΣΗΣ ΚΒΔΜ TECH PRO ACADEMY».
Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ, ΚΑΤΑΡΤΙΣΗΣ,
ΔΙΑ ΒΙΟΥ ΜΑΘΗΣΗΣ ΚΑΙ ΝΕΟΛΑΙΑΣ
ΤΟΥ ΥΠΟΥΡΓΕΙΟΥ ΠΑΙΔΕΙΑΣ, ΘΡΗΣΚΕΥΜΑΤΩΝ
ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 53 του ν. 4763/2020 «Εθνικό Σύστημα
Επαγγελματικής Εκπαίδευσης, Κατάρτισης και Διά Βίου
Μάθησης, ενσωμάτωση στην ελληνική νομοθεσία της
Οδηγίας (ΕΕ) 2018/958 του Ευρωπαϊκού Κοινοβουλίου
και του Συμβουλίου της 28ης Ιουνίου 2018 σχετικά με
τον έλεγχο αναλογικότητας πριν από τη θέσπιση νέας
νομοθετικής κατοχύρωσης των επαγγελμάτων (EE L 173),
κύρωση της Συμφωνίας μεταξύ της Κυβέρνησης της
Ελληνικής Δημοκρατίας και της Κυβέρνησης της Ομοσπονδιακής Δημοκρατίας της Γερμανίας για το Ελληνο-
γερμανικό Ίδρυμα Νεολαίας και άλλες διατάξεις» (Α’ 254),
β) του ν. 5082/2024 «Ενίσχυση του Εθνικού Συστήματος Επαγγελματικής Εκπαίδευσης και Κατάρτισης και
άλλες επείγουσες διατάξεις» (Α’ 9),
γ) του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 - Επείγοντα
Μέτρα Εφαρμογής του ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-
2016» (Α’ 222) και ειδικότερα της υποπαρ. Θ3 της παρ. Θ.
του άρθρου πρώτου,
δ) του άρθρου 109 του ν. 4622/2019 «Επιτελικό Κράτος: οργάνωση λειτουργίας και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
ε) των άρθρων 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
στ) του π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α’ 31),
ζ) της παρ. 2 του άρθρου 6 του π.δ. 84/2019 «Σύσταση
και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
η) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
2. Την υπό στοιχεία 141267/Κ6/04-11-2021 απόφαση
του Γενικού Γραμματέα Επαγγελματικής Εκπαίδευσης,
Κατάρτισης, Διά Βίου Μάθησης και Νεολαίας του Υπουργείου Παιδείας και Θρησκευμάτων «Καθορισμός όρων,
προϋποθέσεων και διαδικασίας για τη χορήγηση, την
τροποποίηση, τη μεταβίβαση και την ανανέωση άδειας
Κέντρου Δια Βίου Μάθησης (Κ.Δ.Β.Μ.) σε φυσικά, νομικά
πρόσωπα και ενώσεις προσώπων» (Β’ 5159).
3. Την υπό στοιχεία 16388/Κ6/14-02-2022 κοινή απόφαση των Υπουργών Οικονομικών και Παιδείας και
Θρησκευμάτων «Καθορισμός ποσού παραβόλων και
χρηματικών ποσών για ιδιωτικά Κέντρα Διά Βίου Μάθησης (Κ.Δ.Β.Μ.), κατά την παρ. Θ του άρθρου πρώτου
του ν. 4093/2012» (Β’ 686).
4. Την υπό στοιχεία 51041/Γ2/17.05.2024 απόφαση του
Υπηρεσιακού Γραμματέα του Υπουργείου Παιδείας, Θρησκευμάτων και Αθλητισμού «Τοποθέτηση Προϊσταμένου
στην Γενική Διεύθυνση Επαγγελματικής Εκπαίδευσης,
Κατάρτισης, Διά Βίου Μάθησης και Νεολαίας του Υπουργείου Παιδείας, Θρησκευμάτων και Αθλητισμού» (ΑΔΑ:
Ρ6ΡΑ46ΝΚΠΔ-Σ7Β).
5. Τις υπό στοιχεία 78390/Υ.ΠΑΙ.Θ.Α/Κ.Π/10.07.2024/Κ6
και 19812/Υ.ΠΑΙ.Θ.Α/Κ.Π/20.02.2025/Κ6 αιτήσεις του νομικού προσώπου με την επωνυμία «TECH PRO ACADEMY
ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» με τα συνημμένα
σ’ αυτές δικαιολογητικά.
6. Τη διατύπωση θετικής γνώμης του Δ.Σ. του Εθνικού
Οργανισμού Πιστοποίησης Προσόντων και Επαγγελματικού Προσανατολισμού (Ε.Ο.Π.Π.Ε.Π.) ως προς τη συνδρο-
μή των κτιριολογικών προϋποθέσεων του ν. 4093/2012,
όπως ισχύει, με την υπό στοιχεία ΔΑ/54371/13.12.2024
απόφαση της υπ’ αρ. 607ης/12.12.2024 συνεδρίασής
του.
7. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Τη χορήγηση άδειας Κέντρου Διά Βίου Μάθησης
(Κ.Δ.Β.Μ.) στο νομικό πρόσωπο με την επωνυμία «TECH
PRO ACADEMY ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ»,
κωδικό αδείας 2529393, τον διακριτικό τίτλο «ΚΕΝΤΡΟ
ΔΙΑ ΒΙΟΥ ΜΑΘΗΣΗΣ - ΚΒΔΜ TECH PRO ACADEMY» και
με δομή στη διεύθυνση:
ΑΝΔΡΟΥΤΣΟΥ 21, Τ.Κ. 54643, ΘΕΣΣΑΛΟΝΙΚΗ, με δυναμικότητα εβδομήντα τέσσερα (74) άτομα και με πρό-
σβαση για ΑμεA.
Στην παρούσα άδεια προσαρτάται η υπό στοιχεία
ΔΑ/54371/13.12.2024 απόφαση του Δ.Σ. του Ε.Ο.Π.Π.Ε.Π.
περί διατύπωσης θετικής γνώμης ως προς τη συνδρομή των κτιριολογικών προϋποθέσεων του ανωτέρω
Κέντρου Διά Βίου Μάθησης (Κ.Δ.Β.Μ.) σύμφωνα με τις
κείμενες διατάξεις.
Για την ανανέωση της παρούσας άδειας του Κέντρου
Διά Βίου Μάθησης (Κ.Δ.Β.Μ.) ακολουθείται η διαδικασία
της επικαιροποίησης, κατά τα οριζόμενα στην περ. 14
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1586/02.04.2025
της υποπαρ. Θ3, της παρ. Θ, του άρθρου πρώτου του
ν. 4093/2012 (Α’ 222).
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 17 Μαρτίου 2025
Ο Προϊστάμενος της Γενικής Διεύθυνσης
ΓΕΩΡΓΙΟΣ ΜΑΛΛΙΟΣ
Ι
Αριθμ. 2276/2025
(3)
Έγκριση κανονιστικής απόφασης περί ρύθμισης
των όρων και προϋποθέσεων προκήρυξης θέσεων και διαδικασίας επιλογής μελών Ειδικού Τε-
χνικού Εργαστηριακού Προσωπικού (ΕΤΕΠ) της
ΑΣΠΑΙΤΕ.
Η ΔΙΟΙΚΟΥΣΑ ΕΠΙΤΡΟΠΗ (ΔΕ) ΤΗΣ ΑΝΩΤΑΤΗΣ
ΣΧΟΛΗΣ ΠΑΙΔΑΓΩΓΙΚΗΣ ΚΑΙ ΤΕΧΝΟΛΟΓΙΚΗΣ
ΕΚΠΑΙΔΕΥΣΗΣ (ΑΣΠΑΙΤΕ)
Έχοντας υπόψη:
1. Τον ν. 3027/2002 «Ρύθμιση θεμάτων Οργανισμού
Σχολικών Κτιρίων, ανώτατης εκπαίδευσης και άλλες διατάξεις» (Α’ 152) και ειδικότερα το άρθρο 4 σχετικά με
την Ίδρυση Ανώτατης Σχολής Παιδαγωγικής και Τεχνολογικής Εκπαίδευσης - Κατάργηση της ΣΕΛΕΤΕ.
2. Το π.δ. 101/2013 «Κατάργηση, συγχώνευση, μετονομασία Τμημάτων και ίδρυση Σχολής στην Ανώτατη
Σχολή Παιδαγωγικής και Τεχνολογικής Εκπαίδευσης
(ΑΣΠΑΙΤΕ)» (Α’ 135).
3. Το άρθρο 29 του ν. 4186/2013 «Αναδιάρθρωση της
Δευτεροβάθμιας Εκπαίδευσης και λοιπές διατάξεις»
(Α’ 193).
4.
Την
υπό
στοιχεία
105277/Ζ1/12-08-2020
(Υ.Ο.Δ.Δ. 650) υπουργική απόφαση που αφορά στην
ανασυγκρότηση της ΔE της ΑΣΠΑΙΤΕ.
5. Την υπό στοιχεία 61602/Ζ2/25-5-2022 υπουργική απόφαση «Τροποποίηση της υπό στοιχεία 105277/
Ζ1/12.8.2020 απόφασης της Υπουργού Παιδείας και
Θρησκευμάτων ’’Ανασυγκρότηση της Διοικούσας Επιτροπής της Ανώτατης Σχολής Παιδαγωγικής και Τε-
χνολογικής Εκπαίδευσης (Α.Σ.ΠΑΙ.Τ.Ε.)’’ (Υ.Ο.Δ.Δ. 650)»
(Υ.Ο.Δ.Δ. 443).
6. Την υπό στοιχεία 3935/Ζ1/15-1-2024 υπουργική
απόφαση «Αποδοχή παραίτησης και ορισμός νέου μέλους στη Διοικούσα Επιτροπή της Ανώτατης Σχολής Παι-
δαγωγικής και Τεχνολογικής Εκπαίδευσης (Α.Σ.ΠΑΙ.Τ.Ε.)»
(Υ.Ο.Δ.Δ. 32).
7. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την
κοινωνία και λοιπές διατάξεις» (Α’ 141) και ειδικότερα
τα άρθρα 15, 16, 44, την παρ. 3 του άρθρου 162, την
παρ. 5 του άρθρου 165, την παρ. 3 του άρθρου 223 και
το άρθρο 448.
8. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184)
όπως έχει τροποποιηθεί και ισχύει και ειδικότερα τα άρθρα 75-80 και 108.
9. Τον ν. 4521/2018 «Ίδρυση Πανεπιστημίου Δυτικής
Αττικής και άλλες διατάξεις» (Α’ 38) όπως έχει τροποποιηθεί και ισχύει και ειδικότερα το άρθρο 41.
10. Τον ν. 4386/2016 «Ρυθμίσεις για την έρευνα και
άλλες διατάξεις» (Α’ 83) και ειδικότερα το άρθρο 27.
11. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131), όπως
έχει τροποποιηθεί και ισχύει και ειδικότερα τις περ. θ)
και κδ) της παρ. 2 του άρθρου 5.
12. Τον Κώδικα Διοικητικής διαδικασίας (ν. 2690/1999,
Α’ 45) και ειδικότερα την παρ. 1 του άρθρου 18.
13. Το π.δ. 117/2002 «Βαθμολογική κατάσταση και
εξέλιξη των μελών του Ειδικού Τεχνικού Εργαστηριακού Προσωπικού (ΕΤΕΠ) των Ανώτατων Εκπαιδευτικών
Ιδρυμάτων» (Α’ 99).
14. Το π.δ. 85/2022 «Καθορισμός προσόντων διορισμού σε φορείς του Δημοσίου (Προσοντολόγιο-Κλαδο-
λόγιο)» (Α’ 232) και ειδικότερα τα άρθρα 9, 10 και 11.
15. Τις υπό στοιχεία 126603/Ζ2/29-7-2016 και 35125/
Ζ2/1-3-2018 εγκυκλίους του Υπουργείου Παιδείας, Έρευνας και Θρησκευμάτων.
16. Την υπό στοιχεία 154527/Ζ2/24-12-2024 υπουργική απόφαση «Κατανομή θέσεων για την πρόσληψη
μελών ΕΔΙΠ και ΕΤΕΠ στα ΑΕΙ για το έτος 2025» (ΑΔΑ:
9Ο4146ΝΚΠΔ-ΞΛΡ).
17. Την υπ’ αρ. 2/22-1-2025 (θ. 1.5) πράξη της ΔΕ της
ΑΣΠΑΙΤΕ «Κατανομή θέσης για πρόσληψη μέλους ΕΤΕΠ
στην ΑΣΠΑΙΤΕ» (ΑΔΑ: ΡΘΕΞ46Ψ8ΧΙ-Σ6Ν).
18. Το γεγονός ότι μέχρι σήμερα δεν έχει εκδοθεί ο
Οργανισμός και ο Εσωτερικός Κανονισμός Λειτουργίας
της ΑΣΠΑΙΤΕ.
19. Την ανάγκη της ΑΣΠΑΙΤΕ για τον καθορισμό όρων
και προϋποθέσεων για την προκήρυξη θέσεων και για
την διαδικασία επιλογής μελών Ειδικού Τεχνικού Εργαστηριακού Προσωπικού (ΕΤΕΠ) του Ιδρύματος.
20. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
21. Την από 6-3-2025 εισήγηση του Αντιπροέδρου της
ΔΕ της ΑΣΠΑΙΤΕ «Έγκριση κανονιστικής απόφασης περί
ρύθμισης των όρων και προϋποθέσεων προκήρυξης θέσεων και διαδικασίας επιλογής μελών Ειδικού Τεχνικού
Εργαστηριακού Προσωπικού (ΕΤΕΠ) της ΑΣΠΑΙΤΕ».
22. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζει:
Τη ρύθμιση, σύμφωνα με την παρ. 3 του άρθρου 223
του ν. 4957/2022, των όρων και προϋποθέσεων της προκήρυξης θέσεων, της συγκρότησης και λειτουργίας της
Εισηγητικής Επιτροπής, της διαδικασίας επιλογής, του
διορισμού και της επαναπροκήρυξης πλήρωσης θέσης
των μελών Ειδικού Τεχνικού Εργαστηριακού Προσωπικού (ΕΤΕΠ), έως την κατάρτιση του Εσωτερικού Κανονι-
σμού Λειτουργίας της ΑΣΠΑΙΤΕ, ως ακολούθως:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1586/02.04.2025
Άρθρο 1
Προκήρυξη - Δικαιολογητικά
1. Η πλήρωση θέσεων της κατηγορίας Ειδικού Τεχνικού Εργαστηριακού Προσωπικού (ΕΤΕΠ) γίνεται με
ανοιχτή διαδικασία, ύστερα από προκήρυξη της θέσης.
Με Πράξη του Προέδρου της ΔΕ της ΑΣΠΑΙΤΕ εκδίδεται
η προκήρυξη της αντίστοιχης θέσης. Η προκήρυξη της
θέσης πρέπει να περιλαμβάνει την κατηγορία, το ειδικό
διδακτικό έργο και τα τυπικά και ουσιαστικά προσόντα
που απαιτούνται.
2. Με την προκήρυξη καθορίζονται:
α) Η κατηγορία προσωπικού (ΕΤΕΠ), η εκπαιδευτική
κατηγορία της προκηρυσσόμενης θέσης (ΠΕ ή ΤΕ), η εισαγωγική βαθμίδα διορισμού, το ειδικό διδακτικό έργο, η
περιγραφή της προκηρυσσόμενης θέσης και η ακαδημαϊκή μονάδα, στην οποία ανήκει η προκηρυσσόμενη θέση.
β) Τα τυπικά προσόντα που σύμφωνα με τις κείμενες
διατάξεις απαιτούνται για την κατάληψη της προκηρυσσόμενης θέσης, τα δικαιολογητικά που απαιτούνται να
υποβληθούν από τους υποψηφίους, η αποκλειστική
προθεσμία για την υποβολή των σχετικών αιτήσεων
και δικαιολογητικών, ο τρόπος και η διαδικασία πλήρωσης της θέσης και κάθε άλλη λεπτομέρεια που κρίνεται
απαραίτητη για την πλήρη ενημέρωση των υποψηφίων. Επίσης θα καθορίζονται τα τυπικά προσόντα για την
πλήρωση των θέσεων ΕΤΕΠ (παρ. 5 του άρθρου 165 του
ν. 4957/2022, όπως εκάστοτε ισχύουν).
γ) Τα επιπλέον τυπικά και ουσιαστικά προσόντα. Εάν
με τη σχετική προκήρυξη ορίζονται ως τυπικά προσόντα, η γνώση ξένης γλώσσας ή/και η γνώση πληροφο-
ρικής ή χειρισμού Η/Υ ή συγκεκριμένου προγράμματος
ή αντικειμένου πληροφορικής, η ύπαρξη εμπειρίας, η
γνώση και η απόδειξη των ανωτέρω καθορίζεται με την
προκήρυξη με ανάλογη εφαρμογή των σχετικών άρθρων του π.δ. 85/2022 (Α’ 232), ως ακολούθως: - Για τη
γνώση ξένης γλώσσας και την απόδειξη αυτής εφαρμόζεται αναλογικά το άρθρο 10 του π.δ. 85/2022, - για τη
γνώση πληροφορικής ή χειρισμού Η/Υ ή συγκεκριμένου
προγράμματος ή αντικειμένου πληροφορικής και την
απόδειξη τους, εφαρμόζεται αναλογικά το άρθρο 9 του
π.δ. 85/2022, εξαιρουμένης της παρ. 3 αυτού, - για την
απόδειξη της εμπειρίας, όπως αυτή προβλέπεται στην
παρ. 5 του άρθρου 162 του ν. 4957/2022, εφαρμόζεται
αναλογικά το άρθρο 11 του π.δ. 85/2022, εξαιρουμένης
της παρ. 4 αυτού. Προκειμένου για υποψήφιους που είναι
πολίτες χώρας-μέλους της Ε.Ε. απαραίτητη προϋπόθεση
για τη συμμετοχή τους σε σχετική προκήρυξη, είναι να
κατέχουν Κρατικό Πιστοποιητικό Γλωσσομάθειας της
Ελληνικής Γλώσσας, επιπέδου Γ1.
3. Η προκήρυξη δημοσιεύεται στην Εφημερίδα της
Κυβερνήσεως, στον ελληνικό ημερήσιο τύπο και κοινοποιείται στους σχετικούς φορείς σύμφωνα με την ισχύ-
ουσα νομοθεσία.
4. Οι αιτήσεις και τα σχετικά νόμιμα και αναγκαία, από
την προκήρυξη, για την κρίση δικαιολογητικά υποβάλλονται σύμφωνα με τα οριζόμενα στην προκήρυξη, μέσα σε
αποκλειστική προθεσμία τριάντα (30) ημερών από την
επόμενη ημέρα της τελευταίας δημοσίευσης στον ημερήσιο τύπο. Η μη υποβολή της κατά τα ανωτέρω αίτησης
και των αναγκαίων δικαιολογητικών εντός της ταχθείσης
από την προκήρυξη προθεσμίας συνιστά λόγο απαραδέκτου της αίτησης. Το εμπρόθεσμο της υποβολής της
αίτησης και των δικαιολογητικών καθορίζεται από τους
όρους της προκήρυξης.
5. Απολύτως απαραίτητα δικαιολογητικά υποβαλλόμενα μαζί με την αίτηση είναι: α) Αντίγραφο πτυχίων και
λοιπών τίτλων σπουδών. Σε περίπτωση έκδοσης των
πτυχίων και των τίτλων σπουδών από ΑΕΙ του εξωτερικού, πρέπει να υποβάλλονται τα σχετικά αποδεικτικά
ισοτιμίας και αντιστοιχίας από το ΔΟΑΤΑΠ (ή ΔΙΚΑΤΣΑ)
σύμφωνα με τις κείμενες διατάξεις. β) Πλήρες βιογραφικό σημείωμα που θα περιέχει συνοπτική ανάλυση των
προσόντων των ενδιαφερομένων καθώς και τυχόν επιστημονικό και συγγραφικό έργο ή δημοσιεύσεις. Στην
περίπτωση ύπαρξης τέτοιου έργου, οι ενδιαφερόμενοι
πρέπει να συνυποβάλλουν και τα σχετικά αντίτυπα ή
φύλλα δημοσίευσης. γ) Αντίγραφο της διπλωματικής
εργασίας (εάν υπάρχει) και δ) Άλλα δικαιολογητικά τα
οποία ορίζονται στην προκήρυξη ως απαραιτήτως συνυποβαλλόμενα με την αίτηση.
6. Η αίτηση πρέπει να αναφέρει όλα τα συνημμένα
έγγραφα και δικαιολογητικά. Η αίτηση υποψηφιότητας
με τα συνημμένα κατά περίπτωση έγγραφα και δικαιολογητικά υποβάλλονται μέσω της σχετικής πλατφόρμας
της ΑΣΠΑΙΤΕ σύμφωνα με τα ειδικώς οριζόμενα στη σχετική προκήρυξη.
7. Συμπλήρωση των δικαιολογητικών της προκήρυξης
μετά την κατά το σχετικό όρο της προκήρυξης υποβολή και πρωτοκόλληση των αιτήσεων υποψηφιότητας,
επιτρέπεται έως την ημερομηνία λήξεως υποβολής των
αιτήσεων, σύμφωνα με τα ειδικώς οριζόμενα στη σχετική προκήρυξη. Μετά τη λήξη της ως άνω προθεσμίας,
συμπλήρωση δικαιολογητικών γίνεται μόνο αν πρόκειται
για διασαφηνιστικά στοιχεία που ζητήθηκαν συμπληρωματικά από την Εισηγητική Επιτροπή και αφορούν σε
δικαιολογητικά που κατατέθηκαν εμπρόθεσμα.
8. Μέσα σε τρεις (3) ημέρες από την συγκρότηση της
Εισηγητικής Επιτροπής κατά τα οριζόμενα στην παρ. 1
του άρθρου 2 της παρούσας, γνωστοποιούνται με ευθύνη της γραμματείας της οικείας ακαδημαϊκής μονάδας
αρμοδίως τα μέλη της Εισηγητικής Επιτροπής, προκειμένου να αποκτήσουν πρόσβαση στις αιτήσεις και στα
δικαιολογητικά των υποψηφίων.
Άρθρο 2
Εισηγητική Επιτροπή
1. Μέσα σε δεκαπέντε (15) ημέρες από τη λήξη της
προθεσμίας υποβολής των αιτήσεων των υποψηφίων,
συγκροτείται με απόφαση του αρμόδιου οργάνου, ανάλογα με την ακαδημαϊκή μονάδα, στην οποία προκηρύ-
χτηκε η θέση, τριμελής Εισηγητική Επιτροπή, η οποία
αποτελείται από: α) τον Πρόεδρο του Τμήματος, β) ένα
μέλος ΔΕΠ του ιδίου ή συναφούς γνωστικού αντικειμένου με αυτό της προκηρυχθείσας θέσης και γ) ένα μέ-
λος της αντίστοιχης κατηγορίας προσωπικού, το οποίο
ανήκει στην ακαδημαϊκή μονάδα που προκήρυξε τη
θέση και είναι του ιδίου ή συναφούς γνωστικού αντικειμένου με αυτό της προκηρυχθείσας θέσης. Αν δεν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1586/02.04.2025
υπηρετεί τέτοιο μέλος στην οικεία ακαδημαϊκή μονάδα
τότε η Επιτροπή συμπληρώνεται με μέλος της ίδιας κατηγορίας προσωπικού άλλης ακαδημαϊκής μονάδας του
Ιδρύματος, που διαθέτει ίδιο ή συναφή τίτλο σπουδών
ή γνωστικό αντικείμενο με αυτό της προκηρυχθείσας
θέσης. Στην περίπτωση αυτή ο ορισμός του εκπροσώπου της αντίστοιχης κατηγορίας γίνεται εντός δέκα (10)
ημερών από την υποβολή του σχετικού αιτήματος στο
οικείο Ίδρυμα με υπόδειξη της ακαδημαϊκής μονάδας
στην οποία ανήκει και πάντως όχι αργότερα από την
προθεσμία των τριάντα (30) ημερών. Σε περίπτωση
που δεν είναι δυνατόν να ορισθεί ή δεν ορισθεί εντός
τριάντα (30) ημερών το μέλος της αντίστοιχης κατηγορίας προσωπικού, τότε στη συγκρότηση της Επιτροπής
μετέχει αντ’ αυτού ως τρίτο μέλος, ένα μέλος ΔΕΠ, κατά
τον τρόπο που ορίζεται ανωτέρω, εφόσον ανήκει στο
ίδιο ή συναφές αντικείμενο με αυτό της προκηρυχθείσας θέσης.
2. Η ανωτέρω Εισηγητική Επιτροπή μέσα σε αποκλειστική προθεσμία είκοσι (20) ημερών από τον ορισμό
της υποβάλλει στο αρμόδιο όργανο γραπτή εισηγητική
έκθεση, στην οποία περιλαμβάνονται:
α) Πίνακας των υποψηφίων με αλφαβητική σειρά, στον
οποίο καταγράφονται τα τυπικά τους προσόντα. Η Επιτροπή εισηγείται τον αποκλεισμό από την κρίση όσων
υποψηφίων δεν κατέχουν τα τυπικά προσόντα και τις
προϋποθέσεις, που προβλέπονται για την προκηρυχθείσα θέση όπως και των υποψηφίων που δεν έχουν κατα-
θέσει τα απαραίτητα δικαιολογητικά σύμφωνα με την
προκήρυξη. Εκπρόθεσμα υποβληθείσες υποψηφιότητες
απορρίπτονται ως απαράδεκτες και δεν εισέρχονται στη
διαδικασία κρίσης.
β) Αναλυτική παρουσίαση και αξιολόγηση του έργου
των υποψηφίων με βάση την ουσιαστική κρίση της
Επιτροπής για το βαθμό ανταπόκρισης του έργου τους
στα κατά νόμο απαιτούμενα προσόντα, καθώς και στους
όρους της προκήρυξης.
γ) Αξιολογική κατάταξη των υποψηφίων που πληρούν
τα τυπικά προσόντα και προϋποθέσεις. Για την αξιολογική κατάταξη συνεκτιμάται, αναλόγως της θέσης, η εξειδί-
κευση στις συγκεκριμένες υπηρεσίες, που αποδεικνύεται
είτε από σχετικές σπουδές είτε από ανάλογη επιμόρφωση ή από επαγγελματική, ερευνητική ή διδακτική πείρα
ή από συνδυασμό αυτών.
3. Η ανωτέρω εισηγητική έκθεση αποστέλλεται μέσω
ηλεκτρονικής αλληλογραφίας και στους υποψηφίους
δια της οικείας γραμματείας της ακαδημαϊκής μονάδας,
εντός πέντε (5) ημερών από την ημερομηνία υποβολής
της, σύμφωνα με τις ισχύουσες διατάξεις περί προσωπικών δεδομένων, εφ’ όσον δεν προβλέπεται διαφορετικά
από άλλο κανονιστικό πλαίσιο. Οι υποψήφιοι μπορούν
να υποβάλουν σχετικό υπόμνημα προς το αρμόδιο όργανο που αποφάσισε την προκήρυξη της θέσης, εντός
πέντε (5) ημερών από την ημερομηνία κοινοποίησης της
εισηγητικής έκθεσης.
4. Αν παρέλθουν άπρακτες οι προθεσμίες για την υποβολή τόσο της γραπτής εισηγητικής έκθεσης της ανω-
τέρω επιτροπής όσο και των σχετικών υπομνημάτων
των υποψηφίων, η διαδικασία συνεχίζεται χωρίς αυτά.
Άρθρο 3
Διαδικασία Επιλογής
1. Μέσα σε αποκλειστική προθεσμία είκοσι (20) ημερών από την υποβολή της γραπτής εισηγητικής έκθε-
σης της τριμελούς Εισηγητικής Επιτροπής ή μετά την
άπρακτη πάροδο της σχετικής προθεσμίας της παρ. 2
του άρθρου 2, συνέρχεται το αρμόδιο όργανο για να
αποφασίσει για την επιλογή του υποψηφίου, το οποίο είναι η Συνέλευση του Τμήματος, ύστερα από πρόσκληση
του Προέδρου του Τμήματος. Στο όργανο αυτό συμμετέχουν τα κατά περίπτωση προβλεπόμενα για τη νόμιμη
συγκρότηση του μέλη, καθώς και τρία μέλη της αντίστοιχης κατηγορίας προσωπικού του ιδίου ή συναφούς
γνωστικού αντικειμένου με αυτό της προκηρυχθείσας
θέσης, τα οποία υπηρετούν στη μονάδα αυτή. Τα τρία
αυτά μέλη στα οποία συμπεριλαμβάνεται και το μέλος
που συμμετείχε στην Εισηγητική Επιτροπή, ορίζονται
με απόφαση του αρμόδιου οργάνου. Αν στην ακαδημαϊκή μονάδα υπηρετούν λιγότερα από τρία μέλη, ο
αριθμός των μελών του αρμόδιου για την πλήρωση της
θέσης συλλογικού οργάνου, συμπληρώνεται με μέλη
του ιδίου κλάδου και του ιδίου ή συναφούς γνωστικού
αντικειμένου με αυτό της προκηρυχθείσας θέσης, από
άλλη ακαδημαϊκή μονάδα του ιδρύματος με το ίδιο ή
συναφές γνωστικό αντικείμενο με αυτό της προκηρυχθείσας θέσης. Αν δεν υπάρχουν δεν γίνεται συμπλήρω-
ση. Ως μέλη της Επιτροπής δεν ορίζονται σύζυγοι των
υποψηφίων ή συγγενείς τους μέχρι και του τέταρτου
βαθμού εξ αίματος ή εξ αγχιστείας. Ως γραμματέας της
Επιτροπής ορίζεται υπάλληλος της Γραμματείας της οικείας μονάδας.
2. Το ως άνω αρμόδιο όργανο, προκειμένου να προβεί
σε ουσιαστική αξιολόγηση των υποψηφίων, λαμβάνει
υπόψη του όλα τα στοιχεία των φακέλων τους, τη γραπτή
εισηγητική έκθεση της τριμελούς Εισηγητικής Επιτροπής,
καθώς και τα υπομνήματα που τυχόν υποβλήθηκαν από
τους υποψηφίους. Διαπιστώνει ποιοι από αυτούς έχουν
τα τυπικά προσόντα και προϋποθέσεις που προβλέπονται για την προκηρυχθείσα θέση, αποκλείει από την
κρίση όσους δεν κατέχουν τα ανωτέρω τυπικά προσόντα
και στη συνέχεια προβαίνει στην αξιολογική κρίση όλων
των λοιπών υποψηφίων. Με απόφαση του ιδίου οργάνου, είναι δυνατή η πρόσκληση των υποψηφίων στη
συνεδρίαση, προκειμένου να αναπτύξουν προφορικά
τις σχετικές απόψεις τους και να απαντήσουν σε σχετικές
ερωτήσεις των μελών του οργάνου. Οι υποψήφιοι σε
κάθε περίπτωση αποχωρούν πριν από την έναρξη της
συζήτησης.
3. α) Για την επιλογή ενός υποψηφίου απαιτείται η απόλυτη υπέρ αυτού πλειοψηφία των παρόντων μελών του
συνεδριάζοντος οργάνου. β) Στην περίπτωση που κανείς
από τους υποψηφίους δεν συγκεντρώσει απόλυτη πλειοψηφία, τότε επαναλαμβάνεται η ψηφοφορία για την
επιλογή ενός εκ των δύο υποψηφίων που πλειοψήφησαν
κατά την προηγούμενη ψηφοφορία. γ) Σε κάθε περίπτωση ισοψηφίας υπερισχύει η ψήφος του προεδρεύοντος
του οικείου οργάνου. δ) Οι λευκές ψήφοι και οι αποχές
δεν προσμετρούνται στο αποτέλεσμα της ψηφοφορίας.
Όσοι έδωσαν λευκή ψήφο ή απείχαν σε μία ψηφοφορία
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1586/02.04.2025
δεν υπολογίζονται στον αριθμό των παρόντων, χωρίς
αυτό να έχει επίπτωση σε θέματα απαρτίας.
4. Οι εργασίες του αρμόδιου για την επιλογή οργάνου,
ολοκληρώνονται με την σύνταξη σχετικού πρακτικού,
το οποίο υποβάλλεται μαζί με τον φάκελο της υπό πλήρωσης θέσης στον Πρόεδρο της ΔΕ της ΑΣΠΑΙΤΕ εντός
προθεσμίας δέκα (10) ημερών από τη λήψη της σχετικής
απόφασης.
Άρθρο 4
Διορισμός
1. Ο υποψήφιος που τελικά επιλέγεται για την προκηρυχθείσα θέση, διορίζεται με σχετική πράξη του
Προέδρου της ΔΕ της ΑΣΠΑΙΤΕ, που εκδίδεται εντός
προθεσμίας δύο (2) μηνών από την υποβολή του σχετικού πρακτικού και δημοσιεύεται στην Εφημερίδα της
Κυβερνήσεως.
2. Στο χρονικό αυτό διάστημα, ήτοι σε αποκλειστική
προθεσμία δύο (2) μηνών από τη διαβίβαση του πρακτικού και του φακέλου από το αρμόδιο όργανο, ο Πρόε-
δρος της ΔΕ της ΑΣΠΑΙΤΕ ασκεί έλεγχο νομιμότητας, με
δικαίωμα του Προέδρου της ΔΕ της ΑΣΠΑΙΤΕ να αναπέμψει το φάκελο μία (1) μόνο φορά. Αν για δεύτερη φορά
κρίνει τη διαδικασία μη νόμιμη, παραπέμπει τον φάκελο
για έλεγχο νομιμότητας, στον Υπουργό Παιδείας, Θρησκευμάτων και Αθλητισμού, στον οποίο μεταβιβάζεται
στην περίπτωση αυτή και η αρμοδιότητα για την έκδοση
διαπιστωτικής πράξης. Ο Υπουργός Παιδείας, Θρησκευμάτων και Αθλητισμού ελέγχει, μέσα σε αποκλειστική
προθεσμία τεσσάρων (4) μηνών από την παραλαβή του
φακέλου, τη νομιμότητα οποιασδήποτε από τις ανωτέρω
πράξεις είτε αυτεπαγγέλτως είτε ύστερα από υποβολή
ένστασης, που κατατίθεται μέσα σε προθεσμία εξήντα
(60) ημερών που ξεκινά από την επομένη της λήξης της
αποκλειστικής προθεσμίας άσκησης ελέγχου νομιμότητας από τον Πρόεδρο της ΔΕ της ΑΣΠΑΙΤΕ.
3. Η σχετική πράξη διορισμού κοινοποιείται στον
υποψήφιο, ο οποίος οφείλει να αναλάβει καθήκοντα
μέσα σε ένα (1) μήνα από την κοινοποίηση της πράξης.
Παράταση της προθεσμίας έως έξι (6) μήνες είναι δυνατή με απόφαση του Προέδρου της ΔΕ της ΑΣΠΑΙΤΕ για
εξαιρετικούς λόγους.
4. Αν ο πρώτος επιλεγείς δεν αποδεχθεί τον διορισμό
του ή ανακληθεί η πράξη διορισμού του ή συντρέχει
αντικειμενικό κώλυμα διορισμού του, διορίζεται ο δεύτερος καταλληλότερος υποψήφιος, εφόσον υπάρχει. Αν
και ο δεύτερος υποψήφιος δεν αποδεχθεί το διορισμό
του ή ανακληθεί η πράξη διορισμού του ή συντρέχει
αντικειμενικό κώλυμα διορισμού του, τότε γίνεται επαναπροκήρυξη πλήρωσης της θέσης.
Άρθρο 5
Επαναπροκήρυξη Πλήρωσης της Θέσης
1. Επαναπροκήρυξη πλήρωσης θέσης σύμφωνα με τη
διαδικασία του άρθρου 1 της παρούσας είναι δυνατή στις
ακόλουθες περιπτώσεις:
α) Αν δεν υποβλήθηκαν αιτήσεις μετά από σχετική
προκήρυξη.
β) Αν αιτιολογημένα κηρύχθηκε άγονη η διαδικασία
επιλογής υποψηφίου για την κάλυψη της προκηρυχθείσας θέσης.
γ) Αν ο υποψήφιος που επελέγη, μετά το διορισμό του
δεν ανέλαβε υπηρεσία για οποιοδήποτε λόγο ή υπέβαλε
στο Ίδρυμα δήλωση του ν. 1599/1986 (Α’ 75) περί μη
αποδοχής του διορισμού του στη θέση για την οποία
επελέγη, κατά τα οριζόμενα στην παρ. 4 του άρθρου 4.
2. Η ως άνω επαναπροκήρυξη γίνεται εντός αποκλειστικής προθεσμίας δύο (2) μηνών από τον χρόνο κατά
τον οποίο διαπιστώνεται η συνδρομή μιας εκ των προϋποθέσεων α’, β’ και γ’ της προηγούμενης παραγράφου και
εφόσον σύμφωνα με τις κείμενες διατάξεις, διατηρείται
η σχετική πίστωση, είναι δε δυνατή η επαναπροκήρυξη
της θέσης και σε διαφορετική Κατηγορία (ΠΕ ή ΤΕ).
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 12 Μαρτίου 2025
Ο Πρόεδρος
ΓΕΩΡΓΙΟΣ ΧΑΤΖΑΡΑΚΗΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(4)
Στην υπ’ αρ. 4635/28-01-2025 πράξη του Πρύτανη
του Εθνικού Μετσόβιου Πολυτεχνείου που δημοσιεύθηκε στην Εφημερίδα της Κυβερνήσεως (Β΄ 631), στη
σελίδα 5311 στην Β’ στήλη, στον 34ο στίχο εκ των άνω
διορθώνεται:
από το εσφαλμένο:
«…στο Εργαστήριο Ναυπηγικής Τεχνολογίας…»,
στο ορθό:
«…στον Τομέα Θαλασσίων Κατασκευών…».
(Από το Εθνικό Μετσόβιο Πολυτεχνείο)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1586/02.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201586.pdf | Tokens: 32936]